वहीं, इस बयान के बाद पार्टी सफाई देने में जुट गई है। राहुल के बचाव में उतरे कांग्रेस के वरिष्ठ नेता और पूर्व वित्त मंत्री पी. चिदंबरम ने कहा कि तब पार्टी सत्ता में थी और यह घटना बेहद दर्दनाक थी। सिख दंगों को लेकर पी. चिदंबरम ने कहा, ‘1984 में कांग्रेस सत्ता में थी। तब बेहद दुखद घटना हुई और डॉ. मनमोहन सिंह इसके लिए संसद में माफी मांग चुके हैं। इसके लिए राहुल गांधी को जिम्मेदार नहीं ठहराया जा सकता। उस दौरान वह महज 13 या 14 साल के थे। उन्होंने किसी को दोषमुक्त करार नहीं दिया है।’